Samkirkjuleg bænavika fyrir einingu kristninnar 2020 Laugardagur 18. janúar 2020 - Dagur 1 Guðsþjónusta kl. 12 í Aðventkirkjunni í Gamla Lundi , Eiðsvallagötu 14 , Akureyri Blessun hafsins kl. 16 í Nauthólsvík við Siglingaklúbbinn , ReykjavíkSunnudagur 19. janúar 2020 – Dagur 2 Útvarpsguðsþjónusta kl. 11 frá Grensáskirkju , Háaleitisbraut 66 , Reykjavík Bænavikan kynnt í guðsþjónustum safnaðanna á Akureyri og nágrenniMánudagur 20. janúar 2020 - Dagur 3 Bænastund kl. 17 í Hvítasunnukirkjunni , Skarðshlíð 20 , Akureyri Bænastund kl. 20 í Hafnarfjarðarkirkju Þriðjudagur 21. janúar 2020 - Dagur 4 Málþing kl. 18 - 21 í Íslensku Kristskirkjunni , Fossaleyni 14 , Reykjavík Efni : Samstarf milli trúarbragða í ljósi Heimsmarkmiða Sameinuðu þjóðanna Bænastund kl. 19 í Kaþólsku kirkjunni , Péturskirkju , Hrafnagilsstræti 2 , AkureyriMiðvikudagur 22. janúar 2020 - Dagur 5 Bænastund kl. 12 á Hjálpræðishernum , Hvannavöllum 10 , Akureyri Samvera kl. 20 í Dómkirkju Krists konungs , Landakoti , ReykjavíkFimmtudagur 23. janúar 2020 - Dagur 6 Bænastund kl. 12 í Akureyrarkirkju Sameiginleg samkoma kl. 20 í Glerárkirkju , Bugðusíðu 2 , Akureyri Samvera kl. 20 á Hjálpræðishernum í Mjódd , Reykjavík Föstudagur 24. janúar 2020 - Dagur 7 Samvera kl. 20 í Aðventkirkjunni , Ingólfsstræti 19 , ReykjavíkLaugardagur 25. janúar 2020 - Dagur 8 Málþing kl. 13 - 15 í Glerárkirkju Efni : Ríki , kristin trúfélög og trúfrelsi Helgiganga kl. 17 frá Óháða söfnuðinum , Háteigsvegi 56 , Reykjavík Lokasamvera kl. 18 í Fíladelfíu , Hátúni 2 , Reykjavík Samkirkjuleg bænavika fyrir einingu kristninnar 2020 ( sbr. Post 28 : 2 ) Efni samkirkjulegrar bænaviku fyrir einingu kristninnar 2020 unnu kristnu kirkjurnar á Möltu og Gozo ( Kristnir saman á Möltu ) . Hinn 10. febrúar halda margir kristnir menn á Möltu hátíð skipbrots heilags Páls og þakka fyrir komu kristinnar trúar til eyjunnar . Lestur úr Postulasögunni sem notaður er á hátíðinni er textinn sem valinn var fyrir Bænavikuna í ár . Sagan byrjar á því að Páll er fluttur til Rómar sem fangi ( Post 27 : 1 og áfram ) . Páll er í fjötrum , en jafnvel á ferð sem reynist hættuleg , heldur boðun Guðs áfram í gegnum hann . Þessi frásögn er sígild lýsing mannkyns sem stendur frammi fyrir ógnvekjandi krafti náttúruaflanna . Farþegarnir á bátnum eru á valdi hafsins undir þeim og æðandi storms sem geisar kringum um þá . Þessir kraftar flytja þá inn á óþekkt svæði , þar sem þeir eru týndir og án vonar . Tvöhundruð sjötíu og sex manns , sem eru um borð í skipinu , er skipt í mismunandi hópa . Höfðinginn og hermenn hans hafa vald og yfirráð en eru háðir kunnáttu og reynslu sjómannanna . Þrátt fyrir að allir séu hræddir og viðkvæmir eru fangarnir í fjötrum viðkvæmastir allra . Líf þeirra er í veði ; þeir eiga á hættu að vera líflátnir ( 27 : 42 ) . Þegar sagan heldur áfram eykst vantraust og tortryggni á milli hópanna vegna álags og lífshættu . Eftirtektarvert er þó að Páll stendur sem klettur friðar í óróanum . Hann veit að líf hans stjórnast ekki af öflum sem eru áhugalaus um afdrif hans heldur er það í höndum Guðs sem hann tilheyrir og dýrkar ( sjá 27 : 23 ) . Vegna þessarar trúar er hann fullviss um að hann mun standa frammi fyrir keisaranum í Róm og í styrk trúarinnar getur hann staðið frammi fyrir samferðamönnum sínum og þakkað Guði . Allir eru hughreystir . Að fordæmi Páls deila þeir brauði saman , sameinast í nýrri von og treysta orðum hans . Þetta sýnir að meginefni sögunnar er guðleg forsjón . Það hafði verið ákvörðun hundraðshöfðingjans að sigla í slæmu veðri en í óveðrinu voru það sjómennirnir sem réðu því hvernig átti að höndla skipið . En á endanum verða allar áætlanir að engu , og aðeins með því að standa saman og leyfa skipinu að eyðileggjast , bjargar guðleg forsjón þeim . Skipið og allur dýrmætur farmur þess mun glatast , en líf allra bjargast , „ enginn yðar mun einu hári týna af höfði sér “ ( Post 27 : 34 ; sjá Lúk 21:18 ) . Í leit okkar að kristinni einingu , í trausti á guðlega forsjón , mun þess verða krafist að við sleppum ýmsu sem skiptir okkur miklu . Það sem skiptir Guð máli er frelsun allra manna . Þessi fjölbreytti og sundurleiti hópur fólks lendir á „ á einni eyju “ ( 27 : 26 ) . Eftir að hafa verið settir saman í sama bát , koma þeir á sama áfangastað , þar sem mannleg eining þeirra er staðfest í gestrisni sem eyjarbúar auðsýna þeim . Þegar þeir safnast saman umhverfis eldinn , umkringdir fólki sem hvorki þekkir þá né skilur , hverfur allur ágreiningur um völd og stöðu . Þessar 276 sálir eru ekki lengur á valdi hlutlausra náttúruafla , heldur eru þeir umvafðir kærleiksríkri forsjá Guðs sem birtist í fólki sem sýnir þeim „ óvenjulega góðmennsku “ ( 28 : 2 ) . Kaldir og blautir geta þeir ornað sér og þurrkað sig við eldinn . Svöngum er þeim gefinn matur . Þeir eru í skjóli þar til þeim er óhætt að halda áfram ferð sinni . Nú á tímum standa margir frammi fyrir sömu skelfingum á sömu hafsvæðum . Margir staðir sem nefndir voru í lestrinum ( 27 : 1 , 28 : 1 ) koma einnig fyrir í sögum farandverka ¬ manna nútímans . Í öðrum heimshlutum fara margir aðrir jafn hættulegar ferðir um land og haf til að komast undan náttúruhamförum , hernaði og fátækt . Líf þeirra er líka háð gríðarlegra köldum og áhugalausum öflum – ekki aðeins náttúruöflum , heldur líka pólitískum , efnahagslegum og mannlegum máttarvöldum . Þetta áhugaleysi manna tekur á sig ýmsar myndir : afskiptaleysi þeirra sem selja örvæntingarfullu fólki rúm á illa sjófærum skipum ; skeytingarleysi þeirra sem ákveða að senda ekki björgunarbáta ; og kaldgeðja ákvörðun um að snúa flóttabátum frá . Hér eru aðeins örfá dæmi nefnd . Kristið fólk , sem stendur frammi fyrir þessum flóttamannavanda hlýtur að spyrja sig sjálft : Lendum við í köldum öflum afskiptaleysis eða sýnum við „ óvenjulega góðmennsku “ og verðum vottar um kærleiksríka forsjón Guðs fyrir alla ? Gestrisni er nauðsynleg dyggð í leit okkar að kristinni einingu . Það er venja sem hvetur okkur til að sýna þeim , sem eru í neyð aukið örlæti . Fólkið sem sýndi Páli og félögum óvenjulega góðmennsku þekkti ekki enn Krist en samt sem áður varð óvenjuleg vinsemd þeirra til þess að sundraður hópur náði saman . Okkar eigin kristna eining mun ekki aðeins birtast í því að sýna hvert öðru gestrisni , þó mikilvæg sé , heldur einnig með kærleiksríkum samskiptum við þá sem ekki tala sömu tungu , hafa sömu menningu eða trú . Í slíkum óveðursferðum og tilfallandi kynnum birtist hvað Guð vill fyrir kirkju sína og alla menn . Eins og Páll mun boða í Róm , hefur þessi frelsun Guðs verið send til allra þjóða ( sjá Post 28 : 28 ) . Hugleiðingarnar í átta daga og guðsþjónustan munu beinast að textanum í Postulasögunni . 21 Nú höfðu menn lengi einskis matar neytt . Þá stóð Páll upp meðal þeirra og mælti : „ Góðir menn , þið hefðuð átt að hlíta mínu ráði og leggja ekki út frá Krít . Þá hefðuð þið komist hjá hrakningum þessum og tjóni . “ Sálm 85 Lúk 18 : 9 - 14 Hugleiðing Sem kristið fólk frá mismunandi kirkjum og hefðum höfum við því miður í aldanna rás safnað saman miklum farangri sem samanstendur af gagnkvæmu vantrausti , biturleika og tortryggni . Við þökkum Drottni fyrir upphaf og vöxt samkirkjuhreyfingarinnar á liðinni öld . Samskipti okkar við kristið fólk sem hefur aðrar hefðir og sameiginlegar bænir okkar um kristna einingu hvetja okkur til að leita gagnkvæmrar fyrirgefningar , sátta og viðurkenningar . Við megum ekki leyfa farangri fortíðar okkar að hindra okkur í að nálgast hvort annað . Það er vilji Drottins að við vörpum farangrinum fyrir borð , til þess að láta Guð komast að ! Miskunnarríki Guð , bjargaðu okkur frá sársaukafullum minningum um fortíðina sem særa sameiginlegt kristilegt líf okkar . Leið okkur til sátta svo að með heilögum anda getum við sigrast á hatri með kærleika , reiði með hógværð og tortryggni með trausti . Við biðjum þess í nafni þíns ástkæra sonar , bróður okkar Jesú Krists . Amen . 20 Dögum saman sá hvorki til sólar né stjarna og ekkert lát varð á ofviðrinu . Tók þá að þrjóta öll von um að við kæmumst af . Sálm 119 : 105 - 110 Mark 4:35 - 41 Hugleiðing Kristur er ljós okkar og leiðtogi . Án ljóss og leiðsagnar Krists verðum við ráðvillt . Þegar kristið fólk missir sjónar á Kristi verður það óttaslegið og sundrast hvert frá öðru . Ennfremur eru margir með góðan vilja utan kirkjunnar ófærir um að sjá ljós Krists vegna þess að með sundrungu okkar endurspeglum við ljós Krists dauflega eða byrgjum það jafnvel algerlega . Þegar við leitum að ljósi Krists , erum við dregin nær hvert öðru og endurspeglum þetta ljós betur og verðum sannarlega tákn Krists , sem er ljós heimsins . Guð , orð þitt er ljós á vegi okkar og án þín erum við glötuð og ráðvillt . Upplýstu okkur svo að með orði þínu getum við gengið veg þinn . Megi kirkjur okkar þrá leiðsögn þína , huggun og umbreytandi návist . Gef okkur þann heiðarleika sem við þurfum til að átta okkur á þegar við gerum öðrum erfitt um vik að sjá ljós þitt og þá náð sem við þurfum til að deila ljósi þínu með öðrum . Þess biðjum við í nafni Sonar þíns , sem kallar okkur , fylgjendur sína til að vera ljós í heiminum . Amen . 22 „ En nú hvet ég ykkur til að vera vonglaðir því enginn ykkar mun lífi týna en skipið mun farast . 34 [...] En enginn ykkar mun einu hári týna af höfði sér . “ Sálm 27 Matt 11:28 - 30 Hugleiðing Við kristið fólk sem tilheyrum kirkjum og hefðum sem ekki eru fyllilega sáttar hverjar við aðra , erum stundum vonsvikin yfir skorti á framförum í átt að sýnilegri einingu . Reyndar hafa sumir gefið upp alla von og álíta þessa einingu óframkvæmanlega hugsjón . Aðrir telja ekki einu sinni að eining sé nauðsynlegur þáttur kristinnar trúar sinnar . Þegar við biðjum um þessa gjöf , sýnilega einingu , skulum við gera það í staðfastri trú , viðvarandi þolinmæði og einlægri von , og treysta á kærleiksríka forsjá Guðs . Sameining er bæn Drottins fyrir kirkjuna og hann fylgir okkur á þessari vegferð . Við villumst ekki . Miskunnsami Guð , ráðvillt og kjarklítil , snúum við okkur til þín . Styrk okkur með gjöf vonarinnar . Megi kirkjur okkar vona og keppa að þeirri einingu sem Sonur þinn bað fyrir í aðdraganda þjáninga sinna . Við biðjum um þetta í nafni hans sem lifir og ríkir með þér og Heilögum Anda um aldir alda . Amen . 23 „ Því að á þessari nóttu stóð hjá mér engill þess Guðs sem ég heyri til og þjóna og mælti : 24 Óttast þú eigi , Páll , fyrir keisarann átt þú að koma . Guð hefur gefið þér alla þá sem þér eru samskipa . 25 Verið því vonglaðir , góðir menn . Ég treysti Guði , að svo muni fara sem við mig hefur verið mælt . 26 Okkur mun bera upp á einhverja eyju . “ Sálm 56 Lúk 12:22 - 34 Hugleiðing Í beljandi stórviðri sýndi Páll hugrekki og vongleði þvert á ótta og örvæntingu samferðamanna sinna . Okkar sameiginlega köllun um að vera lærisveinar Jesú Krists felur í sér merki um mótsögn . Í heimi sem er fullur af kvíða erum við kölluð til að vera vitni vonarinnar með því að setja allt okkar traust á kærleiksríka forsjón Guðs . Kristin reynsla sýnir okkur að Guð skrifar beint á krókóttar línur og við vitum , þvert á allar líkur , að við munum hvorki drukkna né týnast . Vegna þess að staðfastur kærleikur Guðs varir að eilífu . Almáttugi Guð , persónulegar þjáningar okkar fá okkur til að hrópa af sársauka og við kveljumst af ótta þegar við erum vitni að veikindum , kvíða eða andláti ástvina . Kenn okkur að treysta þér . Megi kirkjurnar sem við tilheyrum vera merki um guðlega forsjón þína . Gerðu okkur að sönnum lærisveinum sonar þíns sem kenndi okkur að hlusta á orð þitt og þjóna hvert öðru . Full af trausti biðjum við í nafni Sonar þíns og í krafti Heilags Anda . Amen . 33 Undir dögun hvatti Páll alla til að neyta matar og sagði : „ Þið hafið nú þraukað hálfan mánuð fastandi og matarlausir . Sálm 77 Mark 6:30 - 44 Hugleiðing Boð Páls um að matast er hvatning til þeirra sem eru í bátnum um að styrkja sig fyrir það sem framundan er . Þessi brauðbrotning sýnir breytt viðhorf þar sem þeir sem eru í bátnum fara frá örvæntingu til hugrekkis . Á svipaðan hátt veitir evkaristían eða kvöldmáltíðin okkur fæðu fyrir ferðina og beinir okkur á ný að lífi í Guði . Við fáum endurnýjaðan styrk . Brotning brauðsins – sem er kjarni kristins samfélags og tilbeiðslu – byggir okkur upp um leið og við skuldbindum okkur til kristinnar þjónustu . Við þráum daginn þegar allir kristnir menn geta deilt kvöldmáltíð Drottins við sama borð og fengið styrk úr einu brauði og einum kaleik . Kærleiksríki Guð , sonur þinn Jesús Kristur braut brauð og deildi bikarnum með vinum sínum í aðdraganda þjáninga sinna . Mættum við vaxa saman í nánara samneyti . Gef okkur að fordæmi Páls og frumkristinna manna styrk til að byggja brýr samúðar , samstöðu og sátta . Þess biðjum við í krafti Heilags Anda og í nafni sonar þíns sem gefur líf sitt til að við getum lifað . Amen . 7 Í grennd við stað þennan átti búgarð æðsti maður á eynni , Públíus að nafni . Hann tók við okkur og hélt okkur í góðu yfirlæti þrjá daga . Sálm 46 Lúk 14:12 - 24 Hugleiðing Eftir áföll og átök óveðursins á sjónum , virðist þeim sem hafa skolast upp á strendur eyjarinnar vinsamleg umönnun eyjamanna vera óvenjuleg góðvild , einstök góðmennska . Slík góðvild er tákn um mannlega samúð . Guðspjöllin kenna okkur að ef við sýnum þeim sem eru í neyð umhyggju erum við að sýna kærleika Krists ( sbr. Matt 25 : 40 ) . Ennfremur , þegar við sinnum hinum veiku og umkomulausu af ástúðlegri alúð , tengjum við hjörtu okkar við hjarta Guðs þar sem fátækir eiga sérstakan stað . Að taka á móti utanaðkomandi , hvort sem það er fólk af annarri menningu eða trú , innflytjendur eða flóttamenn , er bæði að elska Krist sjálfan og elska eins og Guð elskar . Sem kristið fólk erum við kölluð til að stíga fram í trúnni og ná með alltumlykjandi kærleika Guðs jafnvel til þeirra sem okkur finnst erfitt að elska . Guð hins munaðarlausa , ekkjunnar og hins ókunnuga , vek í hjörtum okkar einlæga gestrisni . Opnaðu augu okkar og hjörtu þegar þú biður okkur um að fæða þig , klæða og heimsækja þig . Megi kirkjur okkar taka þátt í að útrýma hungri , þorsta og einangrun og að vinna bug á hindrunum sem koma í veg fyrir að allir séu boðnir velkomnir . Þess biðjum við í nafni Sonar þíns , Jesú Krists , sem býr í minnstu systrum okkar og bræðrum . Amen . 5 En hann hristi kvikindið af sér í eldinn og sakaði ekki . 6 Þeir bjuggust við að hann mundi bólgna upp eða detta sviplega dauður niður . En þá er þeir höfðu beðið þess lengi og sáu að honum varð ekkert meint af , skiptu þeir um og sögðu hann guð vera . Sálm 119 : 137 - 144 Matt 18 : 1 - 6 Hugleiðing Þegar heimamenn áttuðu sig á því að dómur þeirra um Pál sem morðingja var rangur , skiptu þeir um skoðun . Hinn óvenjulegi atburður með nöðruna gerir eyjabúum kleift að sjá hlutina í nýju ljósi og það gæti undirbúið þá til að heyra boðskap Krists fyrir atbeina Páls . Í leit okkar að kristinni einingu og sáttum erum við oft hvött til að endurskoða hvernig við skynjum aðrar hefðir og menningu . Þetta krefst stöðugrar umbreytingar til Krists þar sem kirkjurnar læra að hætta að líta á aðra sem ógn . Fyrir vikið verður neikvæðum skoðunum okkar á öðrum útrýmt og við munum færast nær einingunni . Almáttugi Guð , við snúum okkur til þín með iðrandi hjörtum . Í hreinskilinni leit okkar að sannleika þínum biðjum við að þú losir okkur við óréttmætar skoðanir á öðrum og látir kirkjurnar vaxa að einingu . Hjálpaðu okkur til að losna við ótta okkar , skilja betur hvert annað og hinn óþekkta okkar á meðal . Þess biðjum við í nafni hins réttláta , elskaða Sonar þíns , Jesú Krists . Amen . 8 Svo vildi til að faðir Públíusar lá sjúkur með hitaköstum og blóðsótt . Sálm 103 : 1 - 5 Matt 10 : 7 - 8 Hugleiðing Þessi saga fjallar um að gefa og þiggja : Páll naut einstakrar góðmennsku hjá eyjabúum ; Páll læknar föður Públíusar og aðra ; mennirnir 276 sem hafa glatað öllu í óveðrinu fá ríkulegar vistir þegar þeir halda á brott . Sem kristið fólk erum við kölluð til að sýna óvenjulegra góðvild , einstaka góðmennsku . En til að gefa verðum við fyrst að læra að þiggja – frá Kristi og öðrum . Oftar en við gerum okkur grein fyrir njótum við góðvildar hjá fólki sem er frábrugðið okkur . Þetta vísar einnig á örlæti og lækningu Drottins . Við sem Drottinn hefur læknað berum ábyrgð á að koma því áfram sem við höfum fengið í hendur . Guð , gjafari lífsins , við þökkum þér fyrir gjöf þíns miskunnsama kærleika , sem huggar okkur og styrkir . Við biðjum þess að kirkjur okkar séu alltaf opnar fyrir því að þiggja gjafir þínar hver frá annarri . Veittu okkur öllum anda örlætis þegar við göngum saman á vegi kristinnar einingar . Þess biðjum við í nafni Sonar þíns sem ríkir með þér og Heilögum Anda . Amen .